מיקי ביאסיון

מאסימו 'מיקי' ביאסיון (באיטלקית: Massimo "Miki" Biasion; נולד ב־7 בינואר 1958 בבסנו דל־גרפה, איטליה) הוא נהג ראלי איטלקי, פעמיים אלוף העולם בראלי.

 קריירה 
ימין|ממוזער| לנצ'יה דלתא S4 של ביאסיון. 
ביאסיון עלה לכותרות בתחילת שנות השמונים כשזכה הן באליפות הראלי באיטליה והן באליפות אירופה בשנת 1983 כשהוא נוהג בלנצ'יה 037. הוא החל להתחרות בשנת 1979 באופל קדט GT/E. באמצע שנות השמונים נבחר למלא תפקיד מרכזי בקבוצה המובילה של לנצ'יה שחיפשה להתארגן מחדש לאחר ההתרסקות הקטלנית של הנהג הנרי טויבנן על מנת להמשיך לשלוט באליפות, כעת תחת קטגוריה A הבכירה. ביאסיון זכה באליפות העולם ב־1988 ו־1989. בשיאו השיג ביאסיון ניצחונות בכמעט שלושת רבעי האירועים בהם השתתף. הוא גם היה הנהג השני שהגן בהצלחה על תוארו (אחרי יוהא קנקונן) והשלישי שזכה בשני תארים (אחרי קנקונן וולטר רוהל).

אחרי שנות האליפות שלו, ביאסיון לא הצליח לשחזר שוב את אותה הצלחה. הוא לא הצליח לנצח אירוע עם לנצ'יה ב־1991 ועבר לפורד לעונת 1992 עם חוזה שהפך אותו לנהג בעל השכר הגבוה ביותר בזמנו. האופטימיות לא החזיקה מעמד. בראלי פורטוגל הוא העניק לסיירה קוסוורת' את התוצאה הטובה ביותר שלה באליפות העולם כשסיים במקום השני. בשנה שלאחר מכן, כשהוא נהג בפורד אסקורט RS קוסוורת' החדשה. הוא ניצח בראלי אקרופוליס והיה בקרב על אליפות הנהגים בחלק מהעונה.

לאורך התקופה של ביאסיון בפורד היה נראה שהוא מואפל על ידי פרנסואה דלקור הצעיר שבדרך כלל התגלה כמהיר יותר, במיוחד במרוצי האספלט. בנוסף, בעונת 1994, היעדר משאבים הביאו לכך שפיתוח האסקורט היה בפיגור אחרי שאר הרכבים שבאליפות ומערכת היחסים של ביאסיון עם הקבוצה החמירה ככל שהתקדמה העונה. ביאסיון לא הוחתם בפורד בשנה שלאחר מכן. לאחר שהתמודד במספר מרוצים עם קבוצות פרטיות, פרש בשקט בסוף עונת 1995

לאורך כל הקריירה שלו ישב לצידו הנווט טיזיאנו סיוויירו. היוצא מן הכלל היחיד היה ראלי פורטוגל 1988, שם הוחלף סיוויירו על ידי קרלו קסינה בגלל בעיות בריאותיות.

ביאסיון זכה באליפות העולם במשאיות בשנים 1998 ו־1999 עם איווקו.

 חייו האישיים 
ביאסיון היה נשוי לנהגת הראלי האיטלקייה שנטל גלי, שזכתה מספר פעמים באליפות הראלי האיטלקית לנשים. נולדו להם ארבעה ילדים, בטינה, איסוטה, ג'קובו ואוליביה. הזוג גרוש כעת וביאסיון נשוי בשנית לפאולה.

 תוצאות 
 אליפות העולם בראלי 
 שנה קבוצה רכב 1 2 3 4 5 6 7 8 9 10 11 12 13 14 מיקום נקודות 1980 מיקי ביאסיון אופל אסקונהפרש - 0 1981 Hawk Racing Club אופל אסקונה 4006 33 6 1982 Conrero אופל אסקונה 4008 49 3 1983 ג'ולי קלאב טוטיפ לנצ'יה ראלי 0375 21 8 1984 ג'ולי קלאב טוטיפ לנצ'יה ראלי 037642פרש3 6 43 1985 ג'ולי קלאב לנצ'יה ראלי 03792פרש6 12 23 1986 לנצ'יה מרטיני לנצ'יה דלתא S468פרשפרש2313 5 47לנצ'יה ראלי 037פרש 1987 לנצ'יה מרטיני לנצ'יה דלתא HF 4WD18372112 94 1988 לנצ'יה מרטיני לנצ'יה דלתא HF 4WDפרש1 115לנצ'יה דלתא אינטגרלה111121 1989 לנצ'יה מרטיני לנצ'יה דלתא אינטגרלה111161 106לנצ'יה דלתא אינטגרלה 16V1 1990 לנצ'יה מרטיני לנצ'יה דלתא אינטגרלה 16V31פרש31פרש3 4 76 1991 לנצ'יה מרטיני לנצ'יה דלתא אינטגרלה 16V23פרש322פרש 4 69 1992 פורד פורד סיירה RS קוסוורת' 4X48273545 4 60 1993 פורד פורד אסקורט RS קוסוורת'32712פרשפרשפרש4 4 76 1994 פורד פורד אסקורט RS קוסוורת'435פרשפרשפרש3פרש 6 42

  תוצאות ראלי סן רמו משנת 1986 בוטלו על ידי ה־FIA.

 קישורים חיצוניים 



 פרופיל ב־RallyBase
 פרופיל בארכיון הראלי העולמי

הערות שוליים

קטגוריה:נהגי מכוניות מרוץ איטלקים
קטגוריה:אליפות העולם בראלי: נהגים
קטגוריה:אלופי העולם בנהיגת ראלי
קטגוריה:חברי היכל התהילה של הפדרציה הבין-לאומית לרכב
קטגוריה:איטלקים שנולדו ב-1958